ROMANIA

JUDEŢUL MUREŞ

PRIMĂRIA COMUNEI

ACĂŢARI

P R O I E C T D E H O T Ă R Â R E

## privind actualizarea art. 8 din Actul constitutiv al societății TUTTI WELLNESS S.R.L., societate cu asociat unic Comuna Acățari, prin completarea obiectului de activitate cu noi coduri CAEN

Primarul comunei Acăţari,

Văzând referatul de aprobare a Primarului comunei Acățari nr.5418/23.07.2025 , și raportul compartimentului de resort nr.5419/23.07.2025,

Având în vedere:

* Hotărârea Consiliului local Acățari nr. 13 din 30 martie 2020 de înființarea societății SC Tutti Wellness SRL
* Adresa nr. 6/18.07.2025 înaintată de conducerea SC Tutti Wellness SRL, prin care se solicită completarea obiectului de activitate al SC Tutti Wellness SRL;
* Prevederile art. 8 Actului constitutiv al SC Tutti Wellness SRL;
* Prevederile Legii societăților nr. 31/1990, republicată, cu modificările și completările ulterioare;

În temeiul art.129 alin.(1), alin.(2), lit.”a” și alin 3, lit.”d”, art.136, alin.(1)-(3), art.139 alin.(1) și alin.(5) coroborat cu art.196 alin.(1) ,lit.”a” din OUG nr.57/2019,privind Codul Administrativ,cu modificările și completările ulterioare,

p r o p u n e:

**Art. 1.** Se aprobă actualizarea art. 8 din Actul constitutiv al societății TUTTI WELLNESS S.R.L. CUI RO42599003, prin extinderea obiectului secundar de activitate cu următoarele coduri CAEN:

* 4100 – Lucrări de construcții a clădirilor rezidențiale și nerezidențiale
* 4311 – Lucrări de demolare a construcțiilor
* 4312 – Lucrări de pregătire a terenului
* 4322 – Lucrări de instalații sanitare, de încălzire și de aer condiționat
* 4324 – Alte lucrări de instalații pentru construcții
* 4331 – Lucrări de ipsoserie
* 4332 – Lucrări de tâmplărie și dulgherie
* 4333 – Lucrări de pardosire și placare a pereților
* 4334 – Lucrări de vopsitorie, zugrăveli și montări de geamuri
* 4335 – Alte lucrări de finisare
* 4391 – Activități de zidărie
* 4399 – Alte lucrări speciale de construcții n.c.a.
* 4719 – Comerţ cu amănuntul nespecializat, cu vânzare predominantă de produse nealimentare
* 8130 – Activități de întreținere peisagistică

**Art. 2.** Se mandatează administratorul SC Tutti Wellness SRL, dna Balogh Eva să îndeplinească toate formalitățile legale necesare în vederea înregistrării modificărilor prevăzute la art. 1 la Oficiul Registrului Comerțului.

**Art. 3.** Prezenta hotărâre se comunică:

– Instituției Prefectului – Județul Mureș;

– Societății TUTTI WELLNESS S.R.L.;

Primar

Osvath Csaba pt. Secretar general

Fulop Robert

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: [acatari@cjmures.ro](mailto:acatari@cjmures.ro), [www.acatari.ro](http://www.acatari.ro)

Nr. 5418 din 23 iulie 2025

REFERAT DE APROBARE

## la proiectul de hotărâre privind actualizarea art. 8 din Actul constitutiv al societății TUTTI WELLNESS S.R.L., societate cu asociat unic Comuna Acățari, prin completarea obiectului de activitate cu noi coduri CAEN

În conformitate cu prevederile art. 136 alin. (7) din O.U.G. nr. 57/2019 privind Codul administrativ, cu modificările și completările ulterioare, se înaintează spre aprobare Consiliului Local al Comunei Acățari proiectul de hotărâre privind actualizarea articolului 8 din Actul constitutiv al societății TUTTI WELLNESS S.R.L., societate cu asociat unic Comuna Acățari, prin completarea obiectului secundar de activitate cu noi coduri CAEN.

Prin adresa nr. 6/18.07.2025, conducerea societății TUTTI WELLNESS S.R.L. a solicitat actualizarea obiectului de activitate, în scopul diversificării activităților economice desfășurate și al adaptării la solicitările pieței.

Modificările propuse vizează introducerea următoarelor coduri CAEN în obiectul secundar de activitate:

* 4100 – Lucrări de construcții a clădirilor rezidențiale și nerezidențiale
* 4311 – Lucrări de demolare a construcțiilor
* 4312 – Lucrări de pregătire a terenului
* 4322 – Lucrări de instalații sanitare, de încălzire și de aer condiționat
* 4324 – Alte lucrări de instalații pentru construcții
* 4331 – Lucrări de ipsoserie
* 4332 – Lucrări de tâmplărie și dulgherie
* 4333 – Lucrări de pardosire și placare a pereților
* 4334 – Lucrări de vopsitorie, zugrăveli și montări de geamuri
* 4335 – Alte lucrări de finisare
* 4391 – Activități de zidărie
* 4399 – Alte lucrări speciale de construcții n.c.a.
* 4719 – Comerţ cu amănuntul nespecializat, cu vânzare predominantă de produse nealimentare
* 8130 – Activități de întreținere peisagistică

Întrucât modificarea actului constitutiv al societății este atributul Consiliului Local, în calitate de asociat unic, se impune adoptarea unei hotărâri în acest sens.

Față de cele prezentate, supun aprobării Consiliului Local proiectul de hotărâre în forma anexată.

Primar

OSVATH CSABA

ROMÂNIA,

## JUDEŢUL MUREŞ

## COMUNA ACĂŢARI

SERVICIUL ADMINISTRAȚIE PUBLICĂ

Tel/Fax: 0265 333112, 0265 333298; e-mail: robert@acatari.ro, www.acatari.ro

Nr. 5419 / 23.07.2025

**RAPORT COMPARTIMENTULUI DE SPECIALITATE**

## *la proiectul de hotărâre privind actualizarea art. 8 din Actul constitutiv al societății TUTTI WELLNESS S.R.L., societate cu asociat unic Comuna Acățari, prin completarea obiectului de activitate cu noi coduri CAEN*

Referitor la proiectul de hotărâre privind actualizarea articolului 8 din Actul constitutiv al societății TUTTI WELLNESS S.R.L., prin completarea obiectului de activitate cu noi coduri CAEN, formulăm următorul punct de vedere:

În baza adresei nr. 6/18.07.2025 a conducerii SC TUTTI WELLNESS S.R.L., s-a solicitat extinderea obiectului secundar de activitate al societății cu 13 coduri CAEN suplimentare, preponderent din domeniul lucrărilor de construcții și activități conexe.

Societatea a fost înființată prin Hotărârea Consiliului Local Acățari nr. 13/30.03.2020, având ca obiect principal de activitate promovarea și dezvoltarea serviciilor de sănătate și wellness. În contextul noilor obiective economice, conducerea societății urmărește diversificarea activităților pentru a valorifica resursele disponibile și pentru a spori veniturile societății.

Din analiza efectuată rezultă că:

* toate codurile CAEN propuse sunt conforme cu legislația în vigoare și pot fi incluse în obiectul de activitate;
* completarea actului constitutiv este legală, fiind prevăzută de Legea nr. 31/1990 și de actul constitutiv al societății;
* este necesară aprobarea Consiliului Local în calitate de asociat unic pentru modificarea obiectului de activitate.

Având în vedere cele de mai sus, compartimentul de specialitate avizează favorabil proiectul de hotărâre.

Întocmit de:

Șef serviciu

Fulop Robert